b'\n_START_ARTICLE_\nMel\xc2\xb7lita\n_START_SECTION_\nCaracter\xc3\xadstiques\n_START_PARAGRAPH_\nL\'estructura qu\xc3\xadmica de la mel\xc2\xb7lita \xc3\xa9s d\'una sal d\'\xc3\xa0cid org\xc3\xa0nic, un derivat del benz\xc3\xa8. Cristal\xc2\xb7litza en el sistema tetragonal, formant cristalls prism\xc3\xa0tics bipiramidals allargats. Els cristalls s\xc3\xb3n transl\xc3\xbacids, de color mel, que poden ser polits i facetats per formar gemmes. Tamb\xc3\xa9 s\'hi troba de manera massiva. \xc3\x89s un mineral tou, amb una duresa de 2 a 2,5 a l\'escala de Mohs. T\xc3\xa9 un baix pes espec\xc3\xadfic, d\'1,6._NEWLINE_Segons la classificaci\xc3\xb3 de Nickel-Strunz, la mel\xc2\xb7lita pertany a "10.AC - Sals d\'\xc3\xa0cids org\xc3\xa0nics: sals benzines" juntament amb els seg\xc3\xbcents minerals: earlandita i pigotita.\n_START_SECTION_\nFormaci\xc3\xb3 i jaciments\n_START_PARAGRAPH_\nApareix com a mineral secundari molt poc com\xc3\xba en jaciments de carb\xc3\xb3 i lignit, que siguin rics en alumini t\xc3\xadpicament provinent de l\'argila.'